पहले बल्लेबाजी करने उतरी वेस्टइंडीज की टीम मे शानदार शुरुआत की। पावर प्ले से शुरुआती 5 ओवरों में टीम को कोई विकेट नहीं मिला। लेकिन छठे ओवर में धोनी ने अपने कमाल से न केवल बेहतरीन कैच लपका बल्कि टीम को पहली सफलता दिलाई। दरअसल पारी का छठा ओवर लेकर आए जसप्रीत बुमराह अच्छी गेंदबाजी कर रहे थे। लेकिन चंद्रपॉल हेमराज ने ओवर की तीसरी और चौथी गेंद पर चौका और छक्का जड़ दिया। इसी ओवर की पांचवी गेंद पर भी हेमराज बड़ा शॉट खेलना चाहते थे लेकिन गेंद बल्ले का किनारा लेकर काफी ऊंची चली गई।